SGF ออกหุ้นกู้มีประกัน 400 ลบ. ชูดบ. 6.35% ขายสถาบัน-รายใหญ่ 16-18 ส.ค.นี้
SGF ออกหุ้นกู้มีประกัน 400 ลบ. อายุ 1 ปี 11 เดือน ชูดอกเบี้ย 6.35% ขายสถาบัน-รายใหญ่
SGF ออกหุ้นกู้มีประกัน 400 ลบ. อายุ 1 ปี 11 เดือน ชูดอกเบี้ย 6.35% ขายสถาบัน-รายใหญ่
23 ก.ค. 2564

บริษัท เอสจีเอฟ แคปปิตอล จำกัด (มหาชน) หรือ SGF ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้มีประกันของบริษัท ครั้งที่ 2/2564 มูลค่ารวมไม่เกิน 400 ล้านบาท แบ่งเป็นการเสนอขาย 300 ล้านบาท และหุ้นกู้สำรองอีก 100 ล้านบาท อายุหุ้นกู้ 1 ปี 11 เดือน อัตราดอกเบี้ยคงที่ 6.35% ต่อปี ชำระดอกเบี้ยทุกๆ 3 เดือนตลอดอายุหุ้นกู้
โดยบริษัทจะเสนอขายหุ้นกู้แก่ผู้ลงทุนสถาบัน และ/หรือผู้ลงทุนรายใหญ่ ในระหว่างวันที่ 16-18 ส.ค.64  ผู้จัดการการจัดจำหน่ายหุ้นกู้ ได้แก่ บล.เคพีเอ็ม  บล.คิงส์ฟอร์ด และ บล.เคทีบีเอสที
ทั้งนี้บริษัทมีวัตถุประสงค์ในการนำเงินที่เสนอขายหุ้นกู้ครั้งนี้ไปชำระคืนหุ้นกู้ SGF222A จำนวน 149.2 ล้านบาท ที่จะครบกำหนดในเดือน ก.พ. 65 และที่เหลือใช้เป็นเงินทุนใช้ในการขยายสินเชื่อ